17 E le hore phutheho e lule e le bonngoeng ebile e hloekile, baholo ba lokela ho sebetsa litaba tsa boahloli ka potlako le hona ka tsela e bontšang lerato. Pauluse o ne a tseba hore Molimo ha a nkoe ke maikutlo le hore Ha a iphapanyetse liphoso tseo batho ba li etsang. (Liprov. 15:3) Ke lona lebaka le entseng hore a ngole lengolo la Bakorinthe ba Pele, le nang le khalemelo e matla empa le bontša lerato. Lengolo la Bakorinthe ba Bobeli, leo a le ngotseng likhoeli hamorao, le bontša hore phutheho e ne e se e ntlafalitse, kaha baholo ba ne ba latetse tataiso ea hae. Haeba Mokreste a nka mohato o fosahetseng pele a o hlokomela, banna ba tšoanelehang ba lokela ho mo thusa ka moea o bonolo.—Bagal. 6:1. 48 Utloang sena, Lōna ba ntlo ea Jakobo, lōna ba ipitsang ka lebitso la Iseraele+ le ba tsoileng metsing a Juda,+ lōna ba hlapanyang ka lebitso la Jehova+ le ba buang ka Molimo oa Iseraele,+ eseng ka ’nete hape eseng ka ho loka.+ 2 Etsoe ba ipolela hore ba tsoa motseng o halalelang,+ ’me ba itšetlehile ka Molimo oa Iseraele,+ eo lebitso la hae e leng Jehova oa mabotho.+ 3 “Ke boletse lintho tsa pele ho tloha ka nako eo, ’me li tsoile molomong oa ka, ’me ka ’na ka etsa hore li utluoe.+ Ka tšohanyetso ke ile ka nka bohato, ’me lintho tsa tla.+ 4 Ka lebaka la ho tseba hore u thata+ le hore molala oa hao ke mosifa+ oa tšepe ’me phatla ea hao ke koporo,+ 5 ke boetse ka ’na ka u bolella ho tloha ka nako eo. Pele e fihla, ke entse hore u e utloe,+ e le hore u se ke ua re, ‘Setšoantšo sa ka se rapeloang se li entse, ’me setšoantšo sa ka se betliloeng le setšoantšo sa ka se entsoeng ka ho qhibilihisoa se li laetse.’+ 6 Le utloile.+ E talimeng kaofela.+ Ha e le lōna, na le ke ke la e bolela?+ Ke entse hore le utloe lintho tse ncha ho tloha nakong ea hona joale, esita le lintho tse bolokiloeng, tseo le sa kang la li tseba.+ 7 Nakong ea hona joale li tla bōptjoa, eseng ho tloha ka nako eo, lintho tseo pele ho kajeno le sa kang la li utloa, e le hore le se ke la re, ‘Bonang! Ke se ke ntse ke li tseba.’+ 8 “Ho feta moo, ha lea utloa,+ kapa la tseba, kapa litsebe tsa lōna tsa buleha ho tloha ka nako eo ho ea pele. Etsoe ruri ke tseba hantle hore le ’nile la sebetsa ka bolotsana,+ ’me le bitsitsoe ‘motlōli ho tloha ka mpeng.’+ 9 Ke tla tšoara bohale ba ka ka lebaka la lebitso la ka,+ ’me bakeng sa thoriso ea ka ke tla ithiba e le hore le se ke la felisoa.+ 10 Bonang! Ke le hloekisitse, empa eseng joaloka silevera.+ Ke le entse ba khethehileng sebōping sa ho qhibilihisa sa mahloreho.+ 11 Ka lebaka la ka, ka lebaka la ka ke tla nka bohato,+ etsoe ke joang motho a ka itlohellang hore a silafatsoe?+ Nke ke ka fa e mong khanya ea ka.+ 12 “’Mamele, Uena Jakobo, le uena Iseraele oa ka ea bitsitsoeng. Ke ’na Ea tšoanang.+ Ke ’na oa pele.+ Ho feta moo, ke ’na oa ho qetela.+ 13 Ho feta moo, letsoho la ka le ralile motheo oa lefatše,+ ’me letsoho la ka le letona le atolositse maholimo.+ Kea a bitsa, e le hore a eme hammoho.+ 14 “Phuthehang, kaofela ha lōna, ’me le utloe.+ Ke mang har’a bona ea boletseng lintho tsee? Jehova o mo ratile.+ O tla etsa seo a se thabelang ho Babylona,+ ’me letsoho la hae le tla ba holim ’a Bakalde.+ 15 ’Na—ke buile. Ho feta moo, ke mo bitsitse.+ Ke mo tlisitse, ’me tsela ea hae e tla atlehisoa.+ 16 “Atamelang ho ’na. Utloang sena. Ho tloha qalong ho hang ha kea bua sebakeng seo ho ipatoang ho sona.+ Ho tloha ha se etsahala ke bile teng.” Joale ’Musi Morena Jehova o nthomile, oona moea oa hae.+ 17 Sena ke seo Jehova a se boletseng, Morekolli+ oa hao, Mohalaleli oa Iseraele:+ “’Na, Jehova, ke Molimo oa hao, ke ’na Ea u rutang hore u itsoele molemo,+ Ea etsang hore u tsamaee tseleng eo u lokelang ho tsamaea ka eona.+ 18 Hoja u ka ela litaelo tsa ka hloko!+ Joale khotso ea hao e ne e tla tšoana le nōka,+ ’me ho loka ha hao ho tšoane le maqhubu a leoatle.+ 19 Bana ba hao ba ne ba tla tšoana le lehlabathe, ’me litloholo tse tsoang lithong tsa hao tse ka hare li tšoane le lithollo tsa lona.+ Lebitso la motho le ne le ke ke la tlosoa kapa la felisoa ka pel’a ka.”+ 20 Tsamaeang, le tsoe Babylona!+ Balehang ho Bakalde.+ Bolelang ka mohoo oa thabo, etsang hore sena se utluoe.+ Etsang hore se fihle pheletsong ea lefatše.+ E-reng: “Jehova o rekolotse mohlanka oa hae Jakobo.+ 21 Ha baa ka ba nyoroa+ ha a ne a etsa hore ba tsamaee libakeng tse ripitliloeng.+ O ile a etsa hore metsi a phalle lefikeng bakeng sa bona, eaba o petsola lefika e le hore metsi a ka phalla.”+ 22 Jehova o itse: “Ha ho na khotso bakeng sa ba khopo.”+